kardosdrur/scandi-wiki huggingface dataset:
Paulo César Lima

Paulo César Lima også kendt som Caju (født 16. juni 1949 i Rio de Janeiro, Brasilien) er en tidligere brasiliansk fodboldspiller (angriber), der med Brasiliens landshold vandt guld ved VM i 1970 i Mexico. Han spillede fire af brasilianernes seks kampe under turneringen, men var ikke på banen i hverken semifinalen eller finalen. I alt nåede han at spille 57 landskampe, hvori han scorede 10 mål. Han deltog også ved VM i 1974 i Vesttyskland.

Caju spillede på klubplan for en lang række klubber i såvel hjem- som udlandet. Han var blandt andet tilknyttet alle de fire Rio de Janeiro-storklubber, Botafogo, Flamengo, Vasco da Gama og Fluminense. Han havde også et ophold i Frankrig hos Olympique Marseille.

Klubber 
 1967-1972  Botafogo
 1972-1974  Flamengo
 1974-1975  Marseille
 1975-1977  Fluminense
 1977-1978  Botafogo
 1978-1979  Grêmio
 1980  Vasco da Gama
 1981  Corinthians
 1982-1983  AS Aix
 1983  Grêmio

Referencer 

Fodboldspillere fra Brasilien
Fodboldspillere fra Botafogo de Futebol e Regatas
Fodboldspillere fra Clube de Regatas do Flamengo
Fodboldspillere fra Olympique Marseille
Fodboldspillere fra Fluminense
Fodboldspillere fra Grêmio Foot-Ball Porto Alegrense
Fodboldspillere fra Club de Regatas Vasco da Gama
Fodboldspillere fra Sport Club Corinthians Paulista
Verdensmestre i fodbold
Personer fra Rio de Janeiro
Heinrich von Stein

Karl Heinrich von Stein (født 12. februar 1857 i Coburg, død 15. juni 1887 i Berlin) var en tysk friherre og filosof.

von Stein dyrkede i sin ungdom omfattende videnskabelige studier, påvirkedes stærkt af Schopenhauer, Dühring og navnlig af Richard Wagner, hvis søn Siegfried han en tid opdrog. Skønt han søgte uddannelse i Berlin og vandt Wilhelm Diltheys interesse, lykkedes det ham ikke at bryde sig en akademisk bane, før en tidlig død brat afbrød hans rige udvikling. 

Den kunstneriske anskuelse var for von Stein tingenes egentlige fremtrædelsesform, og hans styrke var den overordentlig billeddannende fantasi, som gør, at både hans videnskabelige skrifter, som Vorlesungen über Aesthetik (1897), som hans digtninge, der først er samlet efter hans død, har meget betydelig interesse. Gesammelte Dichtungen udkom 1916.

Filosoffer fra Tyskland
Friherrer fra Tyskland
Richard Wagner
Faglitterære forfattere fra Tyskland
Personer fra Coburg
Tyskere i 1800-tallet
Sarah (sanger)

Noah Skaalum Jørgensen, tidligere Sarah Skaalum Jørgensen (født 6. juli 1995) er en dansk sanger. Under sit daværende navn "Sarah" vandt han fjerde sæson af talentshowet X Factor. Noah vandt finalen i Parken den 25. marts 2011.

I X Factor deltog Noah i gruppen af 15-24-årige og havde Cutfather som mentor. Hans download-udgivelse af vindersinglen fra X Factor 2011 Min Øjesten lå nr. 1 i de efterfølgende 3 uger, og salget af denne har indbragt en guld-plade. Af hans næste download-baserede single-udgivelse Okay, blev tilhørende debut musik-video udgivet den 24. juni 2011 af Sony Music.

Noah udgav sit debutalbum, Hjerteskud under navnet Sarah den 8. august 2011 på Sony Music. Albummet er skrevet af bl.a. Rasmus Seebach, Peter Biker, Xander Linnet og Sarah West, og er produceret af Cutfather, Marcus Linnet og Rune Braager. Albummet debuterede som nummer ét på albumlisten, med 2940 solgte eksemplarer i den første uge. Hjerteskud har pr. januar 2012 solgt 12.676 eksemplarer.

Noah meddelte i X Factor at han identificerende sig som lesbisk. Han blev gift 12. december 2014 med sin kæreste Sika Skaalum og har sidenhen erklæret sig heteroseksuel på sin Instagram.

I 2018 fortalte Noah om at være transkønnet og frasagde sig sit daværende navn "Sarah".

Diskografi

Album

Singler

Kilder

Eksterne henvisninger 
 Sarah, profil af X Factor-finalisterne på DR.dk

Sangere fra Danmark
Deltagere i X Factor (Danmark)
Personer fra Herlev
Transkønnede
Malwida von Meysenbug

Malwida von Meysenburg (28. oktober 1816 i Kassel — 26. april 1903 i Bonn) var en tysk forfatter.

Skønt datter af en minister blev hun 1848 grebet af revolutionens ideer, så hun måtte flygte til London, hvor hun lærte Mazzini og Alexander Herzen at kende og blev opdragerinde for sidstnævntes børn. Mange andre betydelige personligheder, som for eksempel Liszt, Wagner og Nietzsche kom hun til at stå nær i sit lange liv. Siden 1877 levede hun i Rom.

Hendes romaner, for eksempel Phædra er mindre betydelige end hendes for tidshistorien værdifulde Memoiren einer Idealistin (3 bind, 1876), Lebensabend einer Idealistin (1898), Stimmungsbilder aus der Vermächtnis einer alten Frau (1879), Gesammelte Schriften (1922).

Eksterne henvisninger 

Romanforfattere fra Tyskland
Personer fra Kassel
Selvbiografer fra Tyskland
Kvindelige forfattere i det 19. århundrede
Vredens dag

Vredens dag henviser til flere artikler:

 Vredens dag, dansk film fra 1943 af Carl Th. Dreyer
 Et synonym for den egyptiske revolution 2011
 Den danske oversættelse af den latinske middelalderhymne Dies irae
Carl Friedrich Glasenapp

Carl Friedrich Glasenapp (født 3. oktober 1847 i Riga, Russiske Kejserrige — 14. april 1915 samme sted) var en tyskbaltisk filolog.

Glasenapp var forfatter af den største og i mange henseender grundlæggende biografi af Richard Wagner, et værk, der oprindelig udgaves i 2 bind (1876—77), men senere med stor flid og omhu omarbejdedes og udvidedes og fremkom i 3. oplag under titlen Das Leben Richard Wagners in sechs Büchern dargestellt (1894—1911).

Glasenapp, der var docent i tysk sprog ved Polyteknikum i Riga, har også forfattet mindre arbejder vedrørende Wagners liv og værker samt et lille skrift om Siegfried Wagner.

Personer fra Riga
Tyskbaltere
Richard Wagner
Lingvister fra Letland
Alfred Ladefoged

Alfred Ladefoged Østergaard (født 22. maj 1909 i Raasted) var en dansk atlet.

Ladefoged var medlem af Frederiksberg IF og vandt to DM-medaljer på 400 meter.

Danske mesterskaber 
  1936 400 meter 51,0
  1935 400 meter 51,3
  1936 4 x 400 meter 3,28,4

Eksterne henvisninger 
 DAF i tal – Alfred Ladefoged
 Statletik.dk – Profil Alfred Ladefoged
 FIFs Historie gennem 100 år 

Sprintere fra Danmark
Atleter fra Frederiksberg IF
Personer fra Jylland
Hans Spannheimer

Hans Spannheimer (15. april 1919.-?) var en dansk atlet og journalist på den nazistiske avis Fædrelandet.
 
Hans Spannheimer var medlem af Frederiksberg IF og vandt fem danske mesterskaber på 800 og 1500 meter. Satte danske rekorden på 800 meter 1940, 1000 meter 1941 og 1500 meter 1941.
Stoppede karrieren i 1943.

Danske mesterskaber 
  1940 800 meter 1,55,0
  1940 1500 meter 4,03,6
  1939 800 meter 1,58,3
  1939 1500 meter 4,09,0
  1938 800 meter 1,57,6
  1938 1500 meter 4,01,0
  1937 1500 meter 4,07,7
  1936 1500 meter 4,07,0
  1936 4 x 400 meter 3,28,4

Eksterne henvisninger 
 DAF i tal – Hans Spannheimer
 Statletik.dk – Profil Hans Spannheimer
 FIFs Historie gennem 100 år 

Mellemdistanceløbere fra Danmark
Atleter fra Frederiksberg IF
Nazister fra Danmark
Journalister fra Danmark
Anthony Little

Anthony Little (født 6. november 1980 i Mullewa) er en australsk amatørbokser, som konkurrerer i vægtklassen Letvægt. Little har ingen større internationale resultater, og fik sin olympiske debut da han repræsenterede Australien under sommer-OL 2004. Han repræsenterede også Australien under Sommer-OL 2008, hvor han blev slået ud i ottendedelsfinalen af Aleksei Tishchenko fra Rusland i samme vægtklasse.

Eksterne henvisninger 
 Profil  på sportsreference.com 
 Biografi på BoxRec.com 

Boksere fra Australien
Hauberg

Hauberg er en sjællandsk møllerslægt, der føres tilbage til Svend Hansen (ca. 1687-1749), møller og tømmermand i Kongens Mølle i Snesere Sogn; blandt hans børn var Hans Svendsen (1716-1796) møller og tømmermand i Roskilde — der var stamfader til en familie Møller — og Christian Svendsen Hauberg (1723-1765), møller i Hellested. Sidstnævnte var fader til  møller i Thorslunde Hans Christian Hauberg (1752-1802) og til kæmner og værtshusholder i Store Heddinge Svend Christian Hauberg (1755-1804), der var bedstefader til apoteker i København, bryggeriejer Jørgen Christian Hauberg (1814-1899) og til Karen Sophie Hauberg (1820-1907), der 1843 ægtede gehejmekonferensråd Christen Andreas Fonnesbech (1817-1880).

Apoteker Hauberg, der fra 1871 tillige var maskinfabrikant i København, var fader til Pouline Louise Hauberg (1842-1917), gift med meteorolog og kaptajn Niels Henrik Cordulus Hoffmeyer (1836-1884) samt til numismatiker Peter Christian Hauberg (1844-1928), hvis søn var medicinalhistoriker Poul Richard Hauberg (1887-1959), og til maskinfabrikant Sophus Christopher Hauberg (1848-1920) samt til landmand Jørgen Christian Hauberg (1855-?), hvis søn var arkitekt Harald Theodor Christian Hauberg (1883-1956).

Peter Christian Hauberg var fader til arkitekten Niels Ludvig Hauberg (1885-1952). 

Harald Hauberg var gift med Anna Giersing og fader til forfatteren Sonja Hauberg.

Kilder 
 Albert Fabritius, "Hauberg", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Jul. Bidstrup, Stamtavler over Familierne Hauberg og Arboe, 1911.

 
Slægter fra Danmark
Kunihiko Kodaira

Kunihiko Kodaira (小平 邦彦) (født 16. marts 1915, død 26. juli 1997) var en japansk matematiker kendt for sit arbejde inden for algebraisk geometri og teorien om kompleks mangefoldighed, og som grundlæggeren af den japanske skole for algebraisk geometri. Han blev tildelt Fieldsmedaljen i 1954, og han var dermed den første japaner til at modtage denne.

Matematikere fra Japan
Modtagere af Fieldsmedaljen
Personer fra Tokyo
Jean-Pierre Serre

Jean-Pierre Serre (født 15. september 1926 i Bages) er en fransk matematiker indenfor felterne algebraisk geometri, talteori og topologi. Serre er regnet som en markant moderne matematiker, og har gjort banebrydende arbejde indenfor de nævnte felter samt gruppeteori og analytisk algebra.

Serre var professor ved Collège de France i Paris i perioden 1956 til 1994, og har siden været æresprofessor ved samme universitet. Serre er blevet tildelt en række priser for sit arbejde indenfor matematik, blandt andet Fieldsmedaljen i 1954. I 1980 blev han æresdoktor ved Stockholms universitet. Serre har siden 1981 også været medlem af Kungliga Vetenskapsakademien.

Udover Fieldsmedaljen har Serre blandt andet modtaget:
 Prix Gaston Julia (1970)
 Balzanprisen (1985)
 Leroy P. Steele-prisen (1995)
 Wolfprisen i matematik (2000)
 Abelprisen (2003)

Eksterne henvisninger 

 SNL.no – Opføring af Jean-Pierre Serre hos Store Norske

Matematikere fra Frankrig
Modtagere af Fieldsmedaljen
Æresdoktorer
Modtagere af Abelprisen

Franskmænd i 1900-tallet
Franskmænd i 2000-tallet
Æresdoktorer ved University of Cambridge
Funäsdalsberget

Funäsdalsberget er et bjerg ved byområdet Funäsdalen i Härjedalen. Ved bjergets slutning findes et skianlæg, som indgår i Funäsfjällen.

Eksterne henvisninger
 Officiel hjemmeside 

Bjerge i Sverige
Vintersportssteder i Sverige
Johann Christian Lobe

Johann Christian Lobe (født 30. maj 1797 i Weimar, død 27. juli 1881 i Leipzig) var en tysk komponist og musikforfatter.

Lobe var oprindelig fløjtespiller og optrådte allerede 1811 i Gewandhaus-koncerterne i Leipzig. Senere virkede han som bratschist og musiklærer i Weimar indtil 1846, da han overtog ledelsen af Allgemeine Musikalische Zeitung og flyttede til Leipzig, hvor han virkede som skribent og lærer til sin død.

Lobes kompositioner (symfonier, operaer, ouverturer og forskellige sager for fløjte) er ganske glemte; derimod er hans navn som musikforfatter bevaret navnlig ved det omfangsrige værk Lehrbuch der musikalischen Komposition (4 bind, 6. oplag ved Hermann Kretzschmar, 1900); endvidere kan fremhæves Kathechismus der Musik (28 oplag), Kathechismus der Kompositionslehre (7 oplag, 1902), Musikalische Briefe og flere.

Kilder 

 Behrend, W.: 

Komponister fra Tyskland
Faglitterære forfattere fra Tyskland
Musikforskere fra Tyskland
Musikteoretikere
Tyskere i 1800-tallet
Personer fra Weimar
Sébastien Le Prestre de Vauban

Sébastien Le Prestre, seigneur de Vauban, senere marquis de Vauban (født 15. maj 1633 i Saint-Léger-de-Fougeret, Nièvre, død 30. marts 1707 i Paris) var en fransk marskal og sin tids største fæstningsingeniør.

Vauban kom som 17-årig til den spanske armé under den berømte Condés befaling; på grund af sine matematiske kundskaber tiltrak han sig snart dennes opmærksomhed og blev anvendt som ingeniør. 1655 blev han officer i det franske ingeniørkorps og fandt her rig lejlighed til at udmærke sig ved flere fæstningsangreb; han ledede allerede 1658 belejringen af Gravelines, Ieper og Oudenarde. I den følgende fredsperiode var Vauban fæstningskonstruktør og udkastede bl.a. planen til befæstningsanlæggene ved Dunkerque. I krigene under Ludvig XIV erhvervede han sig en enestående krigserfaring, idet han deltog i 140 slag og træfninger og til dels selv ledede 53 belejringer, men aldrig et forsvar. Han byggede 33 nye og forandrede ca. 300 ældre fæstninger, deriblandt Luxembourg.

1677 blev Vauban generalinspektør for alle franske fæstninger, 1703 maréchal de France og i 1705 trådte han tilbage efter 57 års aktiv tjeneste. Vauban var ikke opfinder af en helt ny form, men han forbedrede og udviklede på genial vis de tidligere anvendte bastionær-systemer og forstod mesterligt at tilpasse sine udkast efter terrænet. Sædvanlig skelner man imellem tre vaubanske fæstningssystemer — manérer: den 1. rent bastionære; den 2. og 3. manér er kun at betragte som forstærkede ændringer af den 1.

Endnu højere end som fæstningskonstruktør står Vauban som grundlægger af det systematiske regelmæssige angreb, hvorved han ved en rigtig anvendelse af de angrebsmidler, særligt artilleri, skaffede angriberen en decideret overlegenhed i fæstningskrigen. Vauban indførte ricochetskuddet, paralleller m.v. Han ville erobre fæstningen skridt for skridt med spaden og ikke ofre menneskeliv til ingen nytte ved uforberedte storme. Han samlede og begyndte et stort værk Mes oisivetés; uddrag heraf er fremkomne efter hans død under titelen Vaubans memoirer. Forskellige under Vaubans navn udkomne skrifter, bl.a.: Attaque et défense des places (1739) m.fl., er vel ikke forfattet af ham, men vistnok udarbejdet efter hans optegnelser. Hans Dime royale er et højst interessant finansvidenskabeligt værk.

Eksterne henvisninger 

Ingeniører fra Frankrig
Marskaller af Frankrig
Markiser fra Frankrig
Selvbiografer fra Frankrig
Faglitterære forfattere fra Frankrig
Franskmænd i 1600-tallet
Franskmænd i 1700-tallet
Militærteoretikere
Henri Alexis Brialmont

Henri Alexis Brialmont [brial’må] (25. maj 1821 i Maagdenberg ved Venlo – 21. juli 1903 i Saint-Josse-ten-Noode ved Bruxelles) var en belgisk general og militærteoretiker.

Brialmont trådte 1843 ind i ingeniørkorpset som sekondløjtnant og blev 1868, efter at være avanceret til oberstløjtnant, direktør i Krigsministeriet, I hvilken stilling han navnlig beskæftigede sig med Belgiens befæstningsvæsen. Antwerpen blev således efter Brialmonts plan omdannet til en befæstet lejr. 1874 blev Brialmont generalmajor, 1875 generalinspektør for ingeniørkorpset, og 1877 generalløjtnant. På den rumænske regerings opfordring rejste Brialmont 1883 til Rumænien og udarbejdede en plan såvel over dette lands grænsebefæstning som over befæstningen af hovedstaden Bukarest. Da Østrig imidlertid anså disse befæstningsarbejder for et mod sig rettet fjendtligt skridt, blev Brialmont tilbagekaldt af sin regering og stillet til rådighed. Han blev dog allerede året efter genindsat i sin tidligere stilling, men vedligeholdt forbindelsen med den rumænske regering og gav stødet til afholdelsen af de meget lærerige skydeforsøg mod pansertårne ved Bukarest 1885-86. Efter atter at være vendt tilbage til Belgien beskæftigede han sig især med forstærkningen af Maas-linjens befæstning ved anlæg af ny udstrakte fæstningsværker omkring Namur og Liège vedtaget 1887, ved hvilke arbejder han derefter var beskæftiget, indtil han samtidig med deres afslutning og efter at være valgt ind i deputeretkammeret tog sin afsked 1892. Samme år rejste han til Tyrkiet for at rådgive om befæstningen af Bosporus og Dardanellerne, ligesom også Schweiz og Bulgarien senere søgte hans bistand. Indtil sine sidste år bevarede han sin interesse for sit lands befæstning og deltog med iver I den senere strid om Antwerpens befæstning.

I vide kredse er Brialmont blevet kendt ved sin meget betydelige virksomhed som militærforfatter, særlig på
befæstningskunstens område, hvor han på en tid, da artilleriet var i en rivende udvikling, blev banebryder for anvendelsen af panserkonstruktioner i landbefæstningen. Af hans betydeligste værker skal nævnes: La fortification du temps présent (2 bind, 1885), Influence du tir plongeant et des obus torpilles sur la fortification (1888), Les régions fortifiées (1890), La défense des Etats et la fortification à la fin du XIXième siècle (1895), La défense des côtes et les têtes de pont permanents (1896).

Eksterne henvisninger 

Ingeniører fra Belgien
Generaler fra Belgien
Militærteoretikere
Siguldas bobslæde- og kælkebane

Siguldas bobslæde- og kælkebane (), som ligger i Sigulda, er nok den bedst kendte bane for bobslæde, kælk og skeleton i Letland. Banens manager er Dainis Dukurs, tidligere bobslæde brakeman og far til skeletonracerne Martins og Tomass Dukurs

Slædeløb fandt sted i Sigulda så tidligt som 1887. I slutningen af 1960'erne godkendte Siguldas bystyre opførelsen af en egentlig bane, som stod færdig i 1986.

Eksterne henvisninger 
Banens hjemmeside

Kildehenvisninger 

Idrætsanlæg i Letland
Bobslæde
Skeleton
Kælkning
Luis Resto

Luis Resto, født Luis Edgardo Resto (født 14. maj 1969) er en Detroit-baseret musiker, der har arbejdet tæt sammen med rappereren Eminem, siden dennes fjerde studiealbum, "The Eminem Show".

Musikere fra USA
Eminem
Underground hiphop

Underground hiphop eller underground rap er et "paraplybegreb" for hiphop musik uden for den almindelige kommercielle kanon, udelukkende forbundet med uafhængige musikere, som enten har pladekontrakter med små uafhængige pladeselskaber eller slet ingen pladekontrakter har. Underground hiphop karakteriseres ofte af at have mere socialt bevidst, positiv eller anti-kommerciel lyrik end den gængse hiphop; selvom der ikke findes et forenende eller universelt kendetegn –  Allmusic antyder, at genren ikke har nogen bestemt lyd som fællesnævner. Underground hiphop kendes i nogle tilfælde også som alternative hiphop.

Kildehenvisninger 

Hiphop
Stephen Sutherland

Stephen Sutherland (født 19. august 1990 i Welwyn Garden City, England) er en australsk amatørbokser, som konkurrerer i vægtklassen fluevægt. Sutherland har ingen større internationale resultater, og fik sin olympiske debut da han repræsenterede Australien under Sommer-OL 2008. Her blev han slået ud i første runde af Walid Cherif fra Tunesien i samme vægtklasse. Han er også oceanisk mester i boksning.

Eksterne henvisninger 
 Profil  på sportsreference.com 

Boksere fra Australien
VM i banecykling 2011

Verdensmesterskaberne i banecykling 2011 var det 106. VM i banecykling og blev arrangeret af UCI. Mesterskabsstævnet blev afviklet i Omnisport Apeldoorn i Apeldoorn i Holland i perioden 23. – 27. marts 2011.

Deltagende lande 
41 nationer deltog.

  (2)
  (19)
  (3)
  (11)
  (4)
  (9)
  (6)
  (11)
  (12)
  (3)
  (9)
  (5)
  (14)
  (17)
  (16)
  (23)
  (9)
  (8)
  (2)
  (11)
  (9)
  (1)
  (3)
  (7)
  (5)
  (2)
  (21)
  (16)
  (10)
  (1)
  (21)
  (1)
  (8)
  (1)
  (3)
  (1)
  
  (10)
  (9)
  (2)
  (5)

Medaljevindere

Mænd 

{| class="wikitable"
|-
! style="width:100px;"|Disciplin
! style="background:gold; width:150px;"|Guld
! style="background:silver; width:150px;"|Sølv
! style="background:#cc9966; width:150px;"|Bronze
|-
| Sprint
 
| Jason Kenny<small> 
| Chris Hoy<small> 
| Mickaël Bourgain<small>
|-
| 1000 m
| Stefan Nimke<small> 
| Teun Mulder<small> 
| François Pervis<small>
|-
| Ind.  forfølgelsesløb
|  Jack Bobridge 
|  Jesse Sergent 
|  Michael Hepburn
|-
|  Holdforfølgelsesløb
|  (Jack Bobridge, Rohan Dennis, Luke Durbridge, Michael Hepburn)
|  (Aleksej Markov, Evgenij Kovalev, Ivan Kovalev, Aleksandr Serov)
|  (Ed Clancy, Stephen Burke, Peter Kennaugh, Andy Tennant)
|-
| Holdsprint
|  (René Enders, Maximilian Levy, Stefan Nimke)
|  (Matthew Crampton, Chris Hoy, Jason Kenny)
| Dan EllisMatthew Glaetzer Jason Niblett
|-
| Keirin
| Shane Perkins<small>
| Chris Hoy<small>
| Teun Mulder<small>
|-
| Scratch
|  Kwok Ho Ting
|  Elia Viviani
|  Morgan Kneisky 
|-
| Pointløb
|  Avila Edwin
|  Cameron Meyer 
|  Morgan Kneisky 
|-
| Parløb
| Leigh HowardCameron Meyer<small> 
| Martin BláhaJiri Hochmann<small> 
| Theo BosPeter Schep<small> 
|-
| Omnium
| Michael Freiberg<small> 
| Shane Archbold<small> 
| Gijs van Hoecke<small>
|}

Kvinder 

{| class="wikitable"
|-
!  style="width:100px;"|Disciplin
! style="background:gold;  width:150px;"|Guld
! style="background:silver;  width:150px;"|Sølv
! style="background:#cc9966;  width:150px;"|Bronze
|-
| Sprint
|   Anna Meares
|  Simona Krupeckaitė
|  Victoria Pendleton
|-
| 500 m
|  Olga Panarina 
|  Sandie Clair
|  Miriam Welte
|-
| Ind.  forfølgelsesløb
|  Sarah Hammer
|  Alison Shanks 
|  Vilija Sereikaitė
|-
|  Holdforfølgelsesløb
|  (Laura Trott, Wendy Houvenaghel, Danielle King)
|  (Sarah Hammer, Dotsie Bausch, Jennie Reed) 
|  (Kaytee Boyd, Jaime Nielsen, Alison Shanks)
|-
| Holdsprint
|  (Kaarle McCulloch, Anna Meares)
|  (Victoria Pendleton, Jessica Varnish)
|  (Gong Jinjie, Guo Shuang)
|-
| Keirin
|   Anna Meares
|   Olga Panarina
|   Clara Sanchez
|-
| Scratch
| Marianne Vos<small> 
| Katherine Bates<small> 
| Danielle King<small>
|-
| Pointløb
|  Tatsiana Sharakova
|  Jarmila Machačová 
|  Giorgia Bronzini 
|-
| Omnium
|   Tara Whitten
|   Sarah Hammer
|  Kirsten Wild
|}

Medaljer

  blev frataget to medaljer i januar 2012, efter at Grégory Baugé blev suspenderet på grund af brud på anti-doping reglerne, da han udeblev fra dopingtest. Medaljer som han havde vundet i to konkurrencer blev taget fra ham og givet videre til den næste på listen.

Noter

Referencer

Eksterne henvisninger 
 Mesterskabernes officielle hjemmeside  

Cykelløb i 2011
2011
Sigulda Slot

Sigulda Slot, også kendt som Siguldas nye Slot () for at skelne den fra nærliggende Sigulda Borg, blev opført i slutningen af det 19. århundrede og ligger i Sigulda i Letland tæt ved floden Gauja. Stenbygningen var bopæl for godsejerfamilien Kropotkin i 1878–81. Efter 1. verdenskrig blev slottet drevet af Letlands Trykkeriforening og slottet fungerede som rekreationshjem for forfattere og journalister. Bygningen rekonstrueredes fra 1935 til 1937, og de lettiske kunstnere Vilis Vasariņš, Niklāvs Strunke, Pēteris Ozolinš og Kārlis Sūniņš arbejdede på interiøret. Efter 2. verdenskrig benyttedes slottet som sanatorium. Siden 1993 benyttes slottet som rådhus.

Kildehenvisninger 

Slotte i Letland
Konstantin Borisovitj Tszyu

Konstantin Borisovitj "Kostya" Tszyu (født 19. september 1969 i Sovjetunionen russisk:Константин Борисович "Костя" Цзю ) er fire gange verdensmester i juniorboksing. Han fik kaldenavnet Thunder from down under. Han har tilsammen vundet 31 af sine kampe 25 af dem vandt han på knockout og han regnes for at være en national sportshelt i Australien. 

Han er født i det tidligere Sovjetunionen men da han var med på amatør-VM i Sydney i Australien blev han tryllebundet af alle seværdighederne i Sydney og dets folk. Da bestemte han sig for at han ville flytte til Australien. I 1992 flyttede Tszyu til Australien sammen med han kæreste. De giftede sig der i 1993 og blev australske statsborgere.

Eksterne henvisninger 
 
 Biografi på BoxRec.com 

Boksere fra Rusland
Boksere fra Australien
Jugoslaviske dinarer

Den jugoslaviske dinar (kyrillisk: динар) var valuta for tre jugoslaviske stater: Kongeriget Jugoslavien, SFR Jugoslavien og Serbien og Montenegro mellem 1918 og 2003. Dinaren var inddelt i 100 para (kyrillisk: пара). Gennem tiden var der otte udgaver af den jugoslaviske dinar, hvor hyperinflationen i de tidlige 1990'ere stod for fire revaluaeringer mellem 1990 og 1994. Seks af disse otte udgaver har fået bestemte navne og adskilte ISO 4217-koder.

Historiske møntenheder
Kongeriget Jugoslavien